
ŠAKIŲ RAJONO SAVIVALDYBĖS TARYBA

SPRENDIMAS

DĖL KUKARSKĖS GLOBOS NAMŲ SOCIALINĖS GLOBOS KAINOS PATVIRTINIMO
 

2014 m. spalio 23 d. Nr. T- 
Šakiai

 


Vadovaudamasi Lietuvos Respublikos vietos savivaldos įstatymo 6 straipsnio 14 punktu ir 7 straipsnio 32 punktu, Lietuvos Respublikos Vyriausybės 2006 m. spalio 10 d. nutarimu Nr. 978 patvirtintos Socialinių paslaugų finansavimo ir lėšų apskaičiavimo metodikos 21 punktu bei Kukarskės globos namų direktorės paskaičiavimais, rajono savivaldybės taryba nusprendžia:

1. Patvirtinti socialinės globos, teikiamos Kukarskės globos namuose 1 asmeniui per vieną mėnesį, kainą:


1.1. senyvo amžiaus asmenims bei asmenims su negalia - 1520 Lt (440,58 Eur);


1.2. asmenims su sunkia negalia - 2050 Lt (594,20 Eur). (paskaičiavimai pridedami).

2. Pripažinti netekusiu galios savivaldybės tarybos 2008 m. rugpjūčio 21 d. sprendimą Nr. T – 254 „Dėl 2008 metų socialinės globos kainos tvirtinimo“.
Savivaldybės meras




Juozas Bertašius
 

 

 

Parengė: 
Socialinės paramos skyrius (L. Pocevičiūtė)

Pranešėja: 
L. Pocevičiūtė

Siųsti: 
Socialinės paramos skyriui


Kukarskės globos namams 2 egz.

ŠAKIŲ RAJONO SAVIVALDYBĖS

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO 

„DĖL KUKARSKĖS GLOBOS NAMŲ SOCIALINĖS GLOBOS KAINOS PATVIRTINIMO“ PROJEKTO

2014 m. spalio 15 d. Nr. VL-1350
Šakiai


1. Parengto projekto tikslai ir laukiami rezultatai: bus patvirtintos socialinės globos kainos Kukarskės globos namuose, teikiamos 1 asmeniui per vieną mėnesį. 


2. Projekto rengimo metu gauti specialistų vertinimai ir išvados: ---

3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projekto rengėjų nuomone, reikalingi paaiškinimai: socialinės globos kainą socialinės globos įstaigos nustato pagal Lietuvos Respublikos Vyriausybės nutarimu patvirtintos socialinių paslaugų finansavimo ir lėšų apskaičiavimo metodikos 22 punkte nurodytas lėšų dalis, derindamos ją su savininko teises ir pareigas įgyvendinančia institucija.


Kukarskės globos namų administracija paskaičiavo teikiamos socialinės globos kainas asmenims per vieną mėnesį ir teikia tvirtinti steigėjui –rajono savivaldybės tarybai.
Administracijos direktorius


Juozas Puodžiukaitis

Projekto rengėjas




Pareigos: Socialinės paramos skyriaus vedėja


Parašas …………………………



Vardas, pavardė: Leonora Pocevičiūtė

